Mikill hiti er í bændum og búaliði í Biskupstungum sem mótmæla harðlega áformum stjórnvalda um þjóðgarð á miðhálendinu . Þá leggst sveitarstjórn Bláskógabyggðar alfarið gegn um stofnun þjóðgarðsins . Íbúar í Reykholti í Biskupstungum sem er í Bláskógabyggð koma mikið saman í Bjarnabúð til að ræða málin , fá sér kaffi og taka í nefið . Mál málanna þessa dagana eru áform umhverfis og auðlindaráðherra um að leggja fram frumvarp til laga um stofnun þjóðgarðs á miðhálendi Ísland . Anddyri þjóðgarðsins yrði í Bláskógabyggð við Kjalveg . Miðhálendið tekur yfir um 40% af flatarmáli Íslands . Tungnamönnum líst ekkert á hugmyndina , hvað þá sveitarstjórn Bláskógabyggðar sem segir alls ekki tímabært að stofna þjóðgarð á miðhálendinu . „ Þetta kemur fyrst og fremst illa við okkur varðandi það að við erum að missa skipulagsvaldið , skipulagsvaldið mun skerðast , það er alveg klárt og hvernig menn segja að útfærslan eigi að vera . Þetta er eitthvað , sem sveitarfélög verða að passa gríðarlega upp á því það er alltaf verið að tala um á tyllidögum að styrkja sveitarstjórnarstigið en með þessu er verið að veikja sveitarstjórnarstigið , “ segir Helgi Kjartansson , oddviti Bláskógabyggðar . Er þetta eigingirni í ykkur ? „ Nei , alls ekki , alls ekki , ég held að við höfum passað vel upp á afréttin og hálendið hingað til og munum gera það áfram . Ég held að okkur sé best treystandi til að sjá um þessi mál . “ Málið er heitt í Biskupstungum enda hafa allir skoðun á því hvort þjóðgarður verður byggður upp á miðhálendinu eða ekki . Magnús Hlynur Hreiðarsson . Guðrún S. Magnúsdóttir er fjallkóngur Tungnamanna , bóndi og situr í sveitarstjórn Bláskógabyggðar . Hún vill alls ekki þjóðgarð á miðhálendið . „ Það kemur nú berlega í ljós núna á þessum dögum að það væri nú nær að byggja upp sterka innviði þar sem er byggð á Íslandi fyrir norðan , austan og vestan þar sem allt er í molum núna . Svona ný ríkisstofnun , þetta er ekkert annað en ný ríkisstofnun hún kallar á gríðarlega fjármuni ef vel á að vera , “ segir Guðrún og bætir við : „ Við höfum mikla tengingu við hálendið . Þetta mun bara stíga á okkur og menn skulu ekki halda það Magnús Hlynur að þegar þetta er orðið ríkisstofnun og menn fyrir sunnan , því ráðherra mun að endingu hafa mestu völd , hver sem það verður hverju sinni , þá erum við ekki að fara að vinna þarna í sjálfboðaliðavinnu meðan einhverjir herrar fyrri sunnan fá greidd laun fyrir það , menn verða þá að sjá um skúringarnar sjálfir líka . “